Διαταραχές της όρεξης και της σύστασης σώματος σε ασθενείς υπό Χρόνια Περιοδική Αιμοκάθαρση. Συσχέτιση με το σύνδρομο Πρωτεϊνοθερμιδικής Εξάντλησης. Μελέτη HAS.PEW
Creators: name: Χαβιάρας, Εμμανουήλ Στυλιανού
Publisher: name: Aristotle University of Thessaloniki
Year: 2023
Subjects: Αιμοκάθαρση
Υποθρεψία
Απίσχναση
Hemodialysis
Malnutrition
Wasting

description: Σε ασθενείς υπό χρόνια αιμοκάθαρση, το σύνδρομο πρωτεϊνοθερμιδικής εξάντλησης (Protein Energy Wasting, PEW), η ανορεξία και η σαρκοπενία σχετίζονται με μείωση της ποιότητας ζωής και αύξηση της νοσηρότητας και της θνητότητας. Η παρούσα συγχρονική μελέτη παρατήρησης έχει ως πρωτεύοντες στόχους τον προσδιορισμό των επιπολασμών του PEW, της ανορεξίας και της σαρκοπενίας και τη διερεύνηση συσχέτισης μεταξύ τους, σε χρονίως αιμοκαθαιρόμενους ασθενείς. Ως δευτερεύοντες στόχοι καθορίζονται πιθανές συσχετίσεις μεταξύ του PEW με δημογραφικά και κλινικοεργαστηριακά στοιχεία, με παραμέτρους της αιμοκάθαρσης και τη γωνία φάσης (Phase Angle, PA). Στη μελέτη συμπεριελήφθησαν 190 αιμοκαθαιρόμενοι ασθενείς από μία μονάδα χρόνιας αιμοκάθαρσης στην Αθήνα. Για τη διάγνωση της ανορεξίας χρησιμοποιήθηκε το ερωτηματολόγιο SNAQ, της σαρκοπενίας τα κριτήρια του EWGSOP2 και του PEW ο δείκτης PEWscore βάσει των κριτηρίων της ISRNM. Ο υπολογισμός του PA έγινε με χρήση συσκευής ανάλυσης βιοεμπέδησης μονής συχνότητας. Η στατιστική επεξεργασία έγινε με το πρόγραμμα SPSS26. Ο επιπολασμός του PEW ήταν 14,7%, της ανορεξίας 25,3% και της σαρκοπενίας 30%. Διαπιστώθηκε μέτρια θετική συσχέτιση μεταξύ ανορεξίας και PEW (p&lt;0.001, Phi=0.271) και ισχυρή θετική συσχέτιση μεταξύ σαρκοπενίας και PEW (p&lt;0.001, Phi=0.311). Οι αιμοκαθαιρόμενοι ασθενείς με PEW ήταν μεγαλύτερης ηλικίας (p&lt;0.001), υποβάλλονταν λιγότερους μήνες σε αιμοκάθαρση (p=0.016), είχαν υψηλότερα ποσοστά χρήσης κεντρικών φλεβοκαθετήρων (p&lt;0.001), υψηλότερες τιμές CRP στον ορό του αίματος (p=0.022) και χαμηλότερες τιμές PA (p&lt;0.001), σε σχέση με τους αιμοκαθαιρόμενους μη πάσχοντες από PEW. Μετά από πολυπαραγοντική λογιστική παλινδρόμηση με συγχυτικούς παράγοντες την ηλικία, τα επίπεδα φλεγμονής και το συνολικό χρονικό διάστημα παραμονής σε αιμοκάθαρση, εκτιμήθηκε πως η σχετική πιθανότητα εμφάνισης PEW στους αιμοκαθαιρόμενους ασθενείς με ανορεξία είναι αυξημένη κατά 2,7 φορές σε σχέση με τους αιμοκαθαιρόμενους μη έχοντες ανορεξία (ORadj=2.7, p=0.037). Η σχετική πιθανότητα εμφάνισης PEW στους αιμοκαθαιρόμενους ασθενείς με σαρκοπενία εκτιμήθηκε αυξημένη κατά 2,8 φορές σε σχέση με τους αιμοκαθαιρόμενους μη έχοντες σαρκοπενία, λαμβάνοντας υπόψη τους ίδιους συγχυτικούς παράγοντες (ORadj=2.8, p=0.035). Η ανορεξία και η σαρκοπενία αποτελούν παράγοντες κινδύνου εμφάνισης PEW σε αιμοκαθαιρόμενους. Η έγκαιρη διάγνωση τους μπορεί να συμβάλει στην πρώιμη ανίχνευση ασθενών με αυξημένο κινδύνου εμφάνισης PEW. Η εγκυρότητα και αξιοπιστία της μεθόδου θα πρέπει να διερευνηθούν σε μεγαλύτερες μελλοντικές μελέτες.
description: Hemodialysis patients with Protein Energy Wasting (PEW) syndrome, anorexia, or sarcopenia have diminished QoL and increased morbidity and mortality. The H.A.S.PEW study is a cross-sectional one that aims to determine in hemodialysis patients the prevalence of PEW syndrome, anorexia and sarcopenia and the association between PEW syndrome with anorexia and sarcopenia. Secondary aim of the study is to investigate the relationship between PEW syndrome and a) demographic, clinical and laboratory data b) hemodialysis parameters c) Phase Angle (PA) from bioimpedance analysis. In total 190 patients, receiving maintenance hemodialysis at a hemodialysis center in Greece, enrolled. Anorexia was diagnosed by SNAQ and sarcopenia by EWGSOP2 criteria. PEW syndrome was diagnosed by ISRNM criteria using the simple PEWscore index. SPSS26 was used for the statistical analysis. Prevalence of PEW syndrome was 14.7%. Anorexia and sarcopenia prevalence was 25.3% and 30% respectively. There was a moderate positive association between anorexia and PEW (p&lt;0.001, Phi=0.271) and a strong positive association between sarcopenia and PEW (p&lt;0.001, Phi=0.311). Hemodialysis patients with PEW syndrome were older (p&lt;0.001), they were undergoing hemodialysis for fewer months (p=0.016), they had greater rates of central venous catheters presence (p&lt;0.001), greater levels of serum CRP (p=0.022) and lower levels of PA (p&lt;0.001), in comparison with hemodialysis patients without PEW syndrome. Multivariate logistic regression analysis revealed that anorexic or sarcopenic hemodialysis patients had significantly higher risk of PEW syndrome than non anorexic or non sarcopenic hemodialysis patients, after adjustment for age, crp levels and total duration in hemodialysis as confounding factors (ORadj=2.7, p=0.037 and ORadj=2.8, p=0.035, respectively). Anorexia and sarcopenia are risk factors of PEW in hemodialysis. On time diagnosis of these, may contribute to the primary detection of patients at high risk of PEW. Future studies have to validate and verify this method.